**Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**

Στο τέλος κάθε εργαστηρίου οι μαθητές/τριες καλούνται να καταγράψουν τη βασική τους σκέψη και συναίσθημα από τα όσα υλοποιήθηκαν κατά τη διάρκεια του εργαστηρίου. Τη σκέψη ή το συναίσθημα μπορούν να το καταγράψουν σε ένα χαρτόνι στο οποίο θα έχουμε σχεδιάσει το περίγραμμα μιας βαλίτσας και εκεί θα συγκεντρωθούν τα στοιχεία που θα πάρουν μαζί τους με το πέρας του προγράμματος.

Επίσης, στο τέλος όλου του προγράμματος τα παιδιά καταγράφουν στη βαλίτσα και τη συνολική τους αποτίμηση απαντώντας σε ερωτήσεις όπως: Ποιο ήταν το πιο ενδιαφέρον εργαστήριο; Τι ένιωσες κατά τη διάρκειά του; Τι θα μπορούσες να κάνεις καλύτερα;

Σχετικά με τις εκδηλώσεις διάχυσης, τα ποιήματα, τα αποσπάσματα ημερολογίου όπως και οι νέες ιστορίες που δημιούργησαν τα παιδιά μπορούν να παρουσιαστούν στη σχολική κοινότητα μέσω της ανάρτησής τους στην ιστοσελίδα του σχολείου ή της δημοσίευσή τους στην εφημερίδα της τάξης.