**Πληροφορίες υλοποίησης: προαπαιτούμενες γνώσεις, προετοιμασία υλικού**

Οι μαθητές/τριες έχουν ήδη εξοικειωθεί στην 2η Ενότητα της Γλώσσας «Στο σπίτι και στη γειτονιά» στο κειμενικό είδος του Ημερολογίου, στα χαρακτηριστικά της μορφής, της δομής, του περιεχομένου και του ύφους, ενώ και στην 8η Ενότητα «Έλα στην παρέα μας» ασχολούνται ξανά με το είδος αυτό.

Αναφορικά με τα λογοτεχνικά βιβλία που μπορούν να αξιοποιηθούν στο πρόγραμμα ο/η εκπαιδευτικός μπορεί να αναζητήσει λογοτεχνικά βιβλία για παιδιά με θεματική την άρση των διακρίσεων στη Βιβλιοθήκη του σχολείου ή της τάξης ή και στον κατάλογο του Δικτύου για τα Δικαιώματα του Παιδιού «Βλέποντας τον κόσμο με διαφορετικά μάτια». Επίσης, μπορούν να αξιοποιηθούν και όσα ήδη συμπεριλαμβάνονται στο βιβλίο της Γλώσσας: «Η φίλη μας η Αργυρώ» και «Το χαρούμενο λιβάδι».