**Ενδεικτικές δραστηριότητες για την περιγραφική αξιολόγηση**

Σε όλη τη διάρκεια των εργαστηρίων και ειδικά στις ομαδικές δραστηριότητες όπως ο χάρτης της πορείας του πρωταγωνιστή, η δημιουργία και διαφήμιση της νέας ιστορίας, η σύνθεση του ποιήματος ο/η εκπαιδευτικός μπορεί να παρατηρεί το βαθμό στον οποίο οι μαθητές/τριες αναπτύσσουν, καλλιεργούν και κατακτούν τις δεξιότητες της Συνεργασίας και της Επικοινωνίας. Στοιχεία όπως αν οι μαθητές/τριες συνεργάστηκαν αρμονικά με όλους ή απέκλεισαν κάποια παιδιά, αν σέβονταν τους/τις συμμαθητές/τριές τους, αν περίμεναν τη σειρά τους για να λάβουν τον λόγο, αν εξέφραζαν την άποψή τους σεβόμενοι/ες ταυτόχρονα και την άποψη των άλλων, αν προσπάθησαν να καταλάβουν τις δυσκολίες και τα συναισθήματα ατόμων που υφίστανται διακρίσεις, αν ευαισθητοποιήθηκαν ως προς την αποδοχή της διαφορετικότητας, όλα αυτά μπορούν να αποτελέσουν δείκτες της περιγραφικής αξιολόγησης στην οποία θα προβεί ο/η εκπαιδευτικός.